CELEX: 62020TN0298
Language: da
Date: 2020-05-22 00:00:00
Title: Sag T-298/20: Sag anlagt den 22. maj 2020 — KD mod EUIPO

10.8.2020   
            
            
               DA
            
            
               Den Europæiske Unions Tidende
            
            
               C 262/29
            
         
      Sag anlagt den 22. maj 2020 — KD mod EUIPO
      (Sag T-298/20)
      (2020/C 262/39)
      Processprog: engelsk
      
         Parter
      
      
         Sagsøger: KD (ved advokaterne S. Pappas og N. Kyriazopoulou)
      
         Sagsøgt: Den Europæiske Unions Kontor for Intellektuel Ejendomsret
      
         Sagsøgerens påstande
      
      
                  —
               
               
                  Bedømmelsesrapporten vedrørende perioden 1. januar 2019 til 31. december 2019, der blev vedtaget af Den Europæiske Unions Kontor for Intellektuel Ejendomsret og meddelt sagsøgeren den 11. marts 2020, annulleres.
               
            
                  —
               
               
                  Sagsøgte tilpligtes at betale 3 000 EUR i godtgørelse for den ikke-økonomiske skade, der er lidt som følge af bedømmelsesrapporten.
               
            
                  —
               
               
                  Sagsøgte tilpligtes at bære sine egne omkostninger samt betale sagsøgerens omkostninger i nærværende sag.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Med det første anbringende gøres det gældende, at der foreligger en tilsidesættelse af begrundelsespligten, idet bedømmelsesrapporten indeholder kommentarer, der er mindre gunstige end kommentarerne i de tidligere rapporter uden nogen begrundelse herfor, hvilket således udgør en åbenbar faktisk fejl med den yderligere følge, at sagsøgeren blev frataget muligheden for at udøve sin ret til forsvar.
               
            
                  2.
               
               
                  Med det andet anbringende gøres det gældende, at der foreligger en tilsidesættelse af pligten til at udvise fornøden omhu, idet der ikke blev taget hensyn til sagsøgerens vellykkede gennemførelse af forskellige projekter eller hendes motivation og arbejdsvillighed, til trods for hendes familie- og helbredsmæssige problemer.
               
            
                  3.
               
               
                  Med det tredje anbringende gøres det gældende, at der foreligger et åbenbart urigtigt skøn vedrørende den manglende overensstemmelse mellem kommentarerne og bedømmelsen og den manglende hensyntagen til alle de kriterier, der kan anvendes.
                  Med hensyn til kravet vedrørende den ikke-økonomiske skade har sagsøgeren begrundet dette i fremkaldelsen af en følelse af bekymring, angst og uretfærdighed som følge af den anfægtede rapports ulovlige karakter.